Μισέλ Ουελμπέκ

Ο Μισέλ Ουελμπέκ (Michel Houellebecq, 26 Φεβρουαρίου 1956) είναι σύγχρονος Γάλλος συγγραφέας, τιμημένος με το Βραβείο Γκονκούρ (2010).

 Βιογραφικά στοιχεία 
Γεννήθηκε στην υπερπόντιο Γαλλία, και συγκεκριμένα στο νησί Ρεϊνιόν του Ινδικού Ωκεανού, στις 26 Φεβρουαρίου 1956. Γονείς του ήταν η Λυσί Σεκαλντί (Lucie Ceccaldi), Γαλλίδα γιατρός κορσικανικής καταγωγής γεννημένη στην Αλγερία, και ο Ρενέ Τομά (René Thomas), δάσκαλος του σκι και οδηγός ορειβασίας. Ο Ουελμπέκ ακολούθησε θετικές σπουδές και εργάστηκε στο Παρίσι στον τομέα της πληροφορικής. Το 1994 δημοσιεύτηκε το πρώτο του μυθιστόρημα, το Extension du domaine de la lutte (μεταφράστηκε στα ελληνικά από τον Αλέξη Εμμανουήλ υπό τον τίτλο Η επέκταση του πεδίου της πάλης). Το βιβλίο, που δεν είχαν δεχθεί να εκδώσουν μεγάλοι εκδοτικοί οίκοι, διαδόθηκε από στόμα σε στόμα και ο συγγραφέας του έγινε γνωστός.

Το δεύτερο μυθιστόρημά του, Les Particules élementaires («Τα στοιχειώδη σωματίδια»), που εκδόθηκε το 1998, του έφερε διακρίσεις και αναγνώριση. Με το τρίτο του μυθιστόρημα, Plateforme, που εκδόθηκε το 2001, κέρδισε πλατιά φήμη διεθνώς, αλλά κατηγορήθηκε για ρατσισμό και «εξύβριση» του Ισλάμ, χωρίς όμως να καταδικαστεί στη σχετική δίκη που ακολούθησε στο Παρίσι.

Έζησε για κάποιο διάστημα στην Ιρλανδία, μετά στην Ισπανία, και σήμερα ζει στο Παρίσι.

 Το έργο του 
Θεωρείται από τις αιρετικές φωνές στη σύγχρονη γαλλική λογοτεχνία και ανήκει στην «ανανεωτική» τάση του γαλλικού μυθιστορήματος. Η ματιά του και η στάση του απέναντι στον σύγχρονο κόσμο είναι οξυδερκής και διαπεραστική. Οι καταστάσεις που περιγράφει είναι καθημερινές, δοσμένες με χιούμορ που φτάνει στα όρια του σαρκασμού.

 Τα έργα του 
 H.P. Lovecraft : Contre le monde, contre la vie (1991)
 Ελλην. έκδοση: Χ. Β. Λάβκραφτ: Εναντίον του κόσμου, εναντίον της ζωής, μετάφρ. Βασίλης Πατσογιάννης, εκδ. «Βιβλιοπωλείον της Εστίας», Αθήνα 2008, ISBN 978-960-05-1402-5
 Extension du domaine de la lutte - Η επέκταση του πεδίου της πάλης (1994), μυθιστόρημα
 Ελλην. έκδοση: Μετάφρ. Αλέξης Εμμανουήλ, «Βιβλιοπωλείο της Εστίας» Ι.Δ. Κολλάρου & Σία Α.Ε., Αθήνα 1999, ISBN 978-960-05-0838-3
 Les Particules élémentaires (1998), μυθιστόρημα
 Ελλην. έκδοση: Τα στοιχειώδη σωματίδια, μετάφρ. Αλέξης Εμμανουήλ, «Βιβλιοπωλείον της Εστίας», Αθήνα 2000, ISBN 978-960-05-0895-6
 Lanzarote (2000), νουβέλα
 Ελλην. έκδοση: Λανθαρότε, μετάφρ. Αλέξης Εμμανουήλ, «Βιβλιοπωλείον της Εστίας», Αθήνα 2000, ISBN 978-960-05-0931-1
 Plateforme (2001), μυθιστόρημα
 Ελλην. έκδοση: Πλατφόρμα, μετάφρ. Κώστας Κατσουλάρης, «Βιβλιοπωλείον της Εστίας», Αθήνα 2002, ISBN 978-960-05-1029-4
 La Possibilité d'une île (2005), μυθιστόρημα
 Ελλην. έκδοση: Η δυνατότητα ενός νησιού, μετάφρ. Λίνα Σιπητάνου, «Βιβλιοπωλείον της Εστίας», Αθήνα 2006, ISBN 978-960-05-1288-5
 Ennemis publics (2008), επιστολές μεταξύ του Ουελμπέκ και του Μπερνάρ-Ανρί Λεβύ
 Ελλην. έκδοση: Δημόσιος κίνδυνος, μετάφρ. Λίνα Σιπητάνου, «Βιβλιοπωλείον της Εστίας», Αθήνα 2010, ISBN 978-960-05-1493-3
 La carte et le territoire (2010, Βραβείο Γκονκούρ), μυθιστόρημα
 Ελλην. έκδοση: Ο χάρτης και η επικράτεια, μετάφρ. Λίνα Σιπητάνου, «Βιβλιοπωλείον της Εστίας», Αθήνα 2011, 419 σελ., ISBN 978-960-05-1517-6
 Configuration du dernier rivage (2013), ποιήματα
 Ελλην. έκδοση: Μορφολογία της τελευταίας όχθης, μετάφρ. Σπύρος Γιανναράς, «Βιβλιοπωλείον της Εστίας», Αθήνα 2015, ISBN 978-960-05-1653-1
 Soumission (Ιανουάριος 2015), μυθιστόρημα
 Ελλην. έκδοση: Υποταγή, μετάφρ. Λίνα Σιπητάνου, «Βιβλιοπωλείον της Εστίας», Αθήνα 2015, ISBN 978-960-05-1644-9

 Παραπομπές 

 Εξωτερικοί σύνδεσμοι 
 Επίσημη ιστοσελίδα (γαλλικά)
 «Υποταγή» στην ισχύ της θρησκείας, κριτική με αφορμή το βιβλίο του «Υποταγή»

Κατηγορία:Γάλλοι μυθιστοριογράφοι
Κατηγορία:Γάλλοι δοκιμιογράφοι
Κατηγορία:Γάλλοι σκηνοθέτες κινηματογράφου